# Årsberetning for Rød avdeling 2020

# Beskrivelse av avdelingen

* Antall årsverk per 31.12.20 er 9 fordelt på 11 brukere. 6 personale med 3-årig utdannelse, 3 personale med 1-årig utdannelse. Et personale er langtidssykemeldt. Avdelingen har en vikar.
* Rød avdeling har en bred og godt sammensatt personal og brukergruppe som byr på masse muligheter og noen utfordringer. Det er stort spenn i diagnoser og funksjonsnivå.
* *Overordnet målsetting:* Rød avdeling skal være et sted hvor den enkelte bruker opplever trivsel, trygghet, kreativitet, kvalitet, gjensidig respekt og tilhørighet, noe som er grunnleggende for positiv utvikling. Brukerne skal kunne være med på å påvirke sin egen hverdag, og de skal ha et så kreativt liv som mulig gjennom et variert tilrettelagt tilbud. De er med på en del av sitt eget mål og evalueringsmøte.
* *Generelle aktiviteter*: Kommunikasjon, musikk, sang og dans, sansestimulering, fysisk aktivitet, felles fredagslunsj (den er satt på vent i koronatiden), turer, gruppeaktiviteter, sosial trening som bidrar til blant annet fellesskapsfølelse. Alle aktivitetene er med tanke på at brukerne skal kunne oppleve mestring, ha betydning, meningsfulle arbeidsdager og vedlikeholde/utvikle sine ferdigheter og funksjoner. Grillkveld med brukere, foresatte og boligpersonale, slideshow for å få vise noe av det vi driver med i løpet av året, har måttet utgå i denne koronatiden - men vi kommer sterkt tilbake. Bursdagsfeiring er også en populær aktivitet hvor hver og en får feiret sin store dag m/sine venner. Vi gjennomfører aktiviteter med smittevern i høysetet, og brukerne har tilnærmet vanlig tilbud.

## Dette har vi arbeidet med i år

*Fokusområder i år:* Det har vært etannerledes og utfordrende år- korona tid, med forsterkede smitteverntiltak. Vi har hatt fokus på trivsel og trygghet og et best mulig samarbeid med boliger og foresatte. Faglig utvikling har også vært viktig. Vi har funnet kreative løsninger og også hjulpet til i boliger i en periode, spesielt med tanke på å unngå sosial isolasjon. Vi har lært oss digitalt samarbeid som vi kan ta med oss videre. Vi flyttet fokus fra den tradisjonelle måten å gjøre ting på til mer kreative og utradisjonelle måter. Alt har gått bra, og brukerne har vært tilpasningsdyktige.

* *Planleggingsdager:* Vi har hatt to planleggingsdager i høst med varierte temaer som f.eks. relasjonsbygging, epilepsi, Angelmans, selvbestemmelse, teambuilding.
* *Kurs og etter-/videreutdanning* Noen avpersonalet på internkurs om epilepsi, Lov om kommunale og omsorgstjenester, utviklingshemming og kommunikasjon. Denne pandemien harogså gitt rom for diverse e-læringskurs som f.eks. utfordrende atferd, makt og tvang, emosjonell omsorgssvikt, mat og trivsel, etisk refleksjon, smittevern.
* *Avdelingsleders vurdering*: Avdelingen har hatt et spesielt utfordrende, krevende år, grunnet pandemien, men også lærerikt. Alle på avdelingen har vært nøye med å overholde smitteverntiltakene fra dag en. Fleksibilitet og godt samarbeid har preget avdelingen. Brukerne har gitt uttrykk for trivsel og fornøydhet med vårt opplegg. Foresatte har uttrykt sin takknemlighet for vår innsats i krevende tid.

Antoanela Haukland

Avdelingsleder